கேள்வி: காற்புள்ளி (தமிழ் நடை) பற்றி தகவல் சொல்.
பதில்: Image:Comma.png காற்புள்ளி என்பது நிறுத்தக்குறிகள் ஒன்றாகும். இக்குறி, பேச்சு ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படுத்தப்படுகிறது.
கேள்வி: காற்புள்ளி (தமிழ் நடை) - கால்புள்ளி இட வேண்டிய இடங்கள் குறித்து விரிவாக சொல்லுங்கள்.
பதில்: எழுத்தில் கருத்துகளை வெளிப்படுத்தும்போது மிகக் குறைந்த அளவு கால இடைவெளியைக் குறிக்க கால்புள்ளி பயன்படுகிறது. கால்புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன: :1) ஒரே எழுவாயைக் கொண்டு அடுக்கி வரும் முற்றுவினைகளுக்கு இடையில் கால்புள்ளி இடுவது முறை. :எடுத்துக்காட்டு: :''நீங்கள் வெளியிட்டிருந்த நகைச்சுவைத் துணுக்குகளைப் படித்தேன், இரசித்தேன், சிரித்தேன்.'' :2) ஒரே பெயரைத் தழுவும் சொற்களுக்கு இடையிலும் தொடர்களுக்கு இடையிலும் கால்புள்ளி இடுவது முறை. :எடுத்துக்காட்டு: :''இனிமையான, பொருள் பொதிந்த, நெஞ்சை அள்ளும் பாடல் ஒன்று காற்றில் மிதந்து வந்தது.'' :3) ஒரே வினையைத் தழுவும் சொற்களுக்கு இடையிலும் தொடர்களுக்கு இடையிலும் கால்புள்ளி இடுவது முறை. :எடுத்துக்காட்டு: :''அந்தப் பாடல் இனிமையாக, உள்ளத்திற்கு நிறைவளிப்பதாக, கடந்த காலத்தை நினைவூட்டுவதாக அமைந்திருந்தது.'' :4) தொடர்புபடுத்திக் கூறப்படும் சொற்களுக்கு இடையிலும் தொடர்களுக்கு இடையிலும் எண்களுக்கு இடையிலும் கால்புள்ளி இடுவது முறை. :எடுத்துக்காட்டு: :''தந்தை, மகன் இருவர் முகத்திலும் மலர்ச்சி.'' :5) ஒரே சொல் அல்லது (மரபுத் தொடர் அல்லாத) தொடர் இரு முறை அடுக்கி வரும்போது அவற்றிற்கு இடையில் கால்புள்ளி இடுவது முறை. :எடுத்துக்காட்டு: :''அவள் வருவாள், வருவாள் என நான் எதிர்பார்த்திருந்தேன்.'' :6) ஒரு வாக்கியத்தை அதன் முன் உள்ள வாக்கியத்துடன் தொடர்புபடுத்தும் சொற்களையும் தொடர்களையும் அடுத்து கால்புள்ளி இடுவது முறை. :எடுத்துக்காட்டு: :''அவர் ஒரு தலைசிறந்த எழுத்தாளர். ஆனால், அவரால் மேடைகளில் சிறப்பாகப் பேச முடியாது.'' சொற்றொடர்களுக்கிடையே தொடர்பு ஏற்படுத்த வரக்கூடிய இடைச்சொற்கள் சில: '':அடுத்ததாக, அடுத்து, அதற்கேற்ப, அதன்படி, அதனால், அது போலவே, அது போன்றே, ஆகவே, ஆகையால், ஆயினும், ஆனாலும், இத்துடன், இரண்டாவதாக, இருந்தாலும், இவ்வாறாக, எடுத்துக்காட்டாக, என்றாலும், எனவே, எனினும், ஒருவழியாக, தவிரவும், பிறகு, பின்பு, பின்னால், முடிவாக, முடிவில், முதலாவதாக, முன் கூறியவாறு, மேலும்.'' :7) வாக்கியத்தின் தொடக்கத்தில் வாக்கியத்திற்கே வினையடையாக வரும் சொற்களையும் தொடர்களையும் அடுத்து கால்புள்ளி இடுவது முறை. :எடுத்துக்காட்டு: :''பொதுவாக, அவர் அரசியலில் ஈடுபடுவதில்லை.'' :8) ''அதாவது,'' ''குறிப்பாக,'' என்னும் சொற்களைக் கொண்ட தொடருக்கு முன்னும் பின்னும் கால்புள்ளி இடுவது முறை. :எடுத்துக்காட்டு: :''இந்தியர்கள், குறிப்பாகத் தமிழர்கள், சிறந்த உழைப்பாளிகள்.'' :9) அழுத்தத்திற்காக வரிசைமுறை மாற்றி எழுதப்படும் தொடர்களுக்கு இடையில் கால்புள்ளி இடுவது முறை. :எடுத்துக்காட்டு: ''அறையில் மண்டிக்கிடந்தது, இருள்.'' :10) ஒரு முழுமையான கூற்று வாக்கியத்தைத் தொடர்ந்து வரும் ''இல்லையா'', ''அல்லவா'' போன்ற சொற்களுக்கு முன் கால்புள்ளி இடுவது முறை. :எடுத்துக்காட்டு: :''ஆசிரியர் கொஞ்சம் கடுமையாகப் பேசிவிட்டார், இல்லையா?'' :11) ஒரே வாக்கியத்தில் அடுக்கி வரும் வினாத்தொடர்களுக்கு இடையில் கால்புள்ளி இடுவது முறை. :எடுத்துக்காட்டு: :''உங்களுக்கு என்ன வேண்டும், இனிப்பா, காரமா?'' :12) ஒரே வாக்கியத்தில் அடுத்தடுத்து வரும் ஏவல் வினைகளுக்கு இடையில் கால்புள்ளி இடுவது முறை. :எடுத்துக்காட்டு: :''அவரைத் தடுக்காதே, போகவிடு.'' :13) எழுவாய்க்கும் பயனிலைக்கும் இடையில் தொடர் வரும்போது எழுவாயை அடுத்து கால்புள்ளி இடுவது முறை. :எடுத்துக்காட்டு: :''தங்கையின் திருமணம், வருகிற 10ஆம் தேதி நடைபெறுகிறது.'' :14) விடையளிக்கும்போது விடையின் ஒரு பகுதியாக வரும் வினாவை அடுத்து கால்புள்ளி இடுவது முறை. :எடுத்துக்காட்டு: :''இது என்ன?'' :''இதுவா, இது ஒரு புதுமாதிரிப் பேனா.'' :15) உணர்ச்சியைத் தெரிவிக்கும் வாக்கியத்தில் இடம்பெறும் உணர்ச்சியைக் குறிக்கும் சொல்லை அடுத்து கால்புள்ளி இடுவது முறை. :எடுத்துக்காட்டு: :''ஐயோ, வலி தாங்க முடியவில்லையே!'' :16) வாக்கியத்தின் தொடக்கத்தில் வரும் ''ஆமாம்,'' ''இல்லை,'' ''ஓ,'' ''ஓகோ,'' போன்ற சொற்களை அடுத்து கால்புள்ளி இடுவது முறை. :எடுத்துக்காட்டு: :''ஆமாம், அவர் நேற்றே வந்துவிட்டார்.'' :17) இரு வினாக்களுக்கு இடையில் வரும் ''இல்லை'' என்ற சொல்லை அடுத்து கால்புள்ளி இடுவது முறை. :எடுத்துக்காட்டு: :''இது படகா, இல்லை, மிதக்கும் வீடா?'' :18) விளிக்கும் சொற்களை அடுத்து கால்புள்ளி இடுவது முறை. :எடுத்துக்காட்டு: :''தம்பி, இங்கே வா.'' :19) கடிதத்தில் இடம்பெறும் விளிக்கும் சொல் அல்லது தொடர், முடிக்கும் சொல் அல்லது தொடர் ஆகியவற்றை அடுத்து கால்புள்ளி இடுவது முறை. :எடுத்துக்காட்டு: :''ஐயா,'' :''தாங்கள் வழங்கிய நன்கொடையைப் பெற்றுக்கொண்டோம்.'' :''இப்படிக்கு,'' :''ம. கிள்ளிவளவன்.'' :20) முகவரியைக் கிடக்கை வரிசையில் தரும்போது பெயர், பதவி, நிறுவனம், வீட்டு எண், தெரு போன்ற விவரங்கள் ஒவ்வொன்றையும் அடுத்து கால்புள்ளி இடுவது முறை. :எடுத்துக்காட்டு: :''முனைவர் இளங்குமரன், தமிழ்த் துறை, கலைவாணர் கல்லூரி, கன்னியாகுமரி.'' :21) தலைப்பு எழுத்தைப் பெயருக்குப் பின்னால் பயன்படுத்தும்போது பெயரை அடுத்து கால்புள்ளி இடுவது முறை. :எடுத்துக்காட்டு: :''வரதராசனார், மு.'' :22) பட்டங்களைக் குறிக்கும் சுருக்கக் குறியீடுகளுக்கு இடையில் கால்புள்ளி இடுவது முறை. :எடுத்துக்காட்டு: :''முனைவர் க. இளங்கோவன், எம்.ஏ., டி.லிட்.'' :23) மாதத்தின் பெயரைத் தொடர்ந்து வரும் தேதிக்கும் ஆண்டுக்கும் இடையில் கால்புள்ளி இடுவது முறை. :எடுத்துக்காட்டு: :''நவம்பர் 14, 1958.''
கேள்வி: காற்புள்ளி (தமிழ் நடை) - கால்புள்ளி தேவை இல்லாத இடங்கள் பற்றி விளக்கவும்.
பதில்: :1) தேதியைப் பின்வரும் முறைகளில் குறிப்பிடும்போது கால்புள்ளி தேவை இல்லை. :எடுத்துக்காட்டுகள்: :''25 மார்ச்சு 1978'' :''1978 மார்ச்சு 25'' :2) முகவரியைப் பின்வரும் முறையில் எழுதும்போது கால்புள்ளி தேவை இல்லை. :எடுத்துக்காட்டு: :''உமா அச்சகம்'' :''22 காளையார் கோவில் தெரு'' :''திருநெல்வேலி 627 006''